Lewis nem szerzett jogot a PDC Pro Tour versenyein a 2018-as világbajnokságon való indulásra, azonban a Milton Keynesben megrendezett kvalifikációs versenyen kiharcolta a részvételi jogot. Ott a selejtezőből indulva először Kenny Neyenst, majd honfitársát, Jonny Claytont győzte le. Ezt követően a második fordulóban visszavágott Peter Wrightnak és a torna egyik legnagyobb meglepetését okozva elbúcsúztatta a második helyen kiemelt skótot. A következő körben James Richardsont múlta felül, majd a negyeddöntőben szettveszteség nélkül jutott túl Darren Websteren. Richardson és Webster legyőzésével ő lett az első olyan játékos, aki negyeddöntőbe, majd elődöntőbe jut a világbajnokságon, a selejtezőkből indulva. Az elődöntőben 6-1-es vereséget szenvedett az utolsó tornáján szereplő Phil Taylortól.